Procesul verbal al şedinţei din data de 28.03.2017

Şedinţa a fost condusă de Manager General  Dr. Grasu Alis. 


S-a reamintit şefilor de compartimente să asigure completarea de către tot personalul a formularelor “Declaraţie pe propria răspundere privind datele de contact”.

Au fost discutate probleme organizatorice în legătură cu pregatirea profesională. Cursurile de ALS şi Trauma vor fi desfăşurate în Staţia Centrală, pe grupe de 50 de persoane, susţinute de un lector principal şi un lector ajutor. Se vor face demersuri la Colegiul medicilor pentru acreditatarea acestora şi pentru medici. În substaţii se vor face în continuare cursurile de legislaţie şi instruire in ultilizarea aparaturii medicale.

S-a discutat situaţia bugetului primit pentru anul în curs, care este mai mic decât cel solicitat. Se vor face economii la materiale de birotică, de curaţenie, etc. pentru a asigura fondurile necesarea pentru carburant şi reparaţii ale aparaturii medicale şi ale maşinilor.

Şeful de garaj va finaliza în săptămâna care urmează montarea suporţilor pentru materiale înţepătoare pe maşini.


S-au luat măsuri pentru a asigura câte 60 de echipaje în fiecare zi de luni, tura de zi, deoarece s-a constatat în timp o creştere a numarului de solicitări în această zi a saptamanii.

Biroul Telecomunicaţii a primit o notă de serviciu pentru a verifica maşinile care nu se văd pe harta şi  a analiza motivele. Pe tura de noapte, aceste verificări vor fi facute de personalul Biroului Informatică Statistică. În paralel se va rula şi softul Arox pentru a trage concluziile corecte. Echipajele care împiedică funcţionarea corectă a GPS-ului de pe maşini vor fi chemate în comisia de disciplină.


A fost analizată situaţia maşinilor aflate în service, în momentul de faţă fiind 10 maşini lovite. Primaria sectorului 5 si-a pus in planul de investitii 3 ambulante B2 pentru Substatia sectorului 5.

Au fost discutate probleme administrative ale substaţiilor.


Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.


Aşa cum s-a convenit pentru şedinţele săptămânale, au fost predate Directorului Medical de către fiecare microstaţie situaţiile STEMI, resuscitări şi intubări.


În finalul şedinţei caietele de control de la microstaţii au fost vizate de Managerul General. 
fost vizate de Managerul General. 
